open-index/open-wikipedia-markdown huggingface dataset:
Winter

duimnael|280px|'n Park wat in die winter met sneeu bedek is.
duimnael|280px|Kat op die koue sneeu.

**Winter** is een van die vier seisoene waarin die jaar verdeel word. Winter volg na herfs en kom voor die lente. Dit is die koudste tyd van die jaar. Gedurende die wintermaande is die dae korter en die nagte langer (dit word vroeg donker).

Meteorologies gesproke val die maande Junie, Julie en Augustus in die winter (Suidelike Halfrond). Terwyl dit winter in die Suidelike Halfrond is, is dit somer in die Noordelike Halfrond.

Astronomies gesproke begin die winter egter met die wintersonstilstand. In die Suidelike Halfrond vind die wintersonstilstand gewoonlik op 21 of 22 Junie plaas. In die Noordelike Halfrond vind dit gewoonlik op 21 of 22 Desember plaas.

Winter word met sneeu, ryp en snerpende koue geassosieer. Mense trek warmer aan en bly eerder binnenshuis om warm te bly. Sekere sportsoorte, soos ski, kan net in die winter beoefen word.

Bladwisselende plante verloor hulle blare in die herfs en het dus geen blare in die winter nie. Sommige diere (soos bere) hiberneer gedurende die winter, terwyl ander (soos sommige hase en jakkalse) 'n dik pels ontwikkel om hulle teen die koue te beskerm.

## Eksterne skakels 
* 
*
Moratorium

'n **Moratorium** is 'n vertraging of opskorting van 'n aktiwiteit of 'n wet.

## Etimologie 
Die woord kom van Latyn *morari*: vertraag, laat wag en *moratorius*: vertraende. In Nederlands word dit sedert 1674 aangetref

## In Suid-Afrika 
Bv. in Suid-Afrika was daar 'n moratorium op die doodstraf uitgevoer. Alhoewel die doodstraf wettig was, het hulle dit tydelik opgeskort deur middel van 'n moratorium. Later is besluit om weg te doen met die doodstraf.

## Verwysings
Osseties

: *Hierdie artikel handel oor die taal. Vir die etniese groep, sien Ossetiërs.*

[duimnael|links|Etniese kaart van die [Kaukasus-streek]]
**Osseties** (Ирон ӕвзаг, *Iron ævzag*, [iˈɾon əvˈʒäɡ]) is 'n Irannese taal wat deur sowat 618&nbsp;000 mense in Georgië, Turkye en Rusland gepraat word. Dit is die amptelike taal van die omstrede gebied Suid-Ossetië wat volgens internasionale reg tot Georgië behoort en van die Russiese deelrepubliek Noord-Ossetië-Alanië saam met Russies. Daarbenewens word Osseties deur die Ossetiese diaspora in Westerse lande as moedertaal en ander etniese groepe van die Kaukasus-streek as tweede taal gepraat. Dié taal bestaan uit die drie dialekte Digor, Iron en Jassies. Osseties word in die Cyrilliese alfabet geskryf.

Osseties is een van die mees verspreide Irannese tale in die Kaukasus-streek en die mees noordwestelike binne dié taalfamilie. Bykans al Ossetiërs praat Russies as tweede taal.

## Skryfstelsels 
### Moderne Cyrilliese alfabet 
### Latynse alfabet (1923–1938) 
## Verwysings 
## Eksterne skakels
Millennium

'n **Millennium** (meervoud: **millennia**) is 'n tydperk van 'n duisend (1000) jaar. Die woord millennium is van twee Latynse woorde afgelei: "*mille*", duisend" en "*annum*", jaar.

'n Millennium begin in 'n kalenderjaar waarvan die jaartal op 001 eindig, en dit eindig in 'n kalenderjaar waarvan die jaartal op 000 eindig (byvoorbeeld 1001 tot en met 2000). Omdat die Christelike kalender, net soos alle kalenders, met die jaar een begin, is daar nie 'n jaar nul nie.

Die eerste millennium n.C. het op 0001-01-01 om 00:00 begin en op 1000-12-31 om 24:00 geëindig. Die 2de millennium n.C. strek vanaf 1001-01-01 om 00:00 tot 2000-12-31 om 24:00. Ons leef tans in die 3de millennium n.C.

## Sien ook 
* Eeu
* Dekade
* Jaar

## Eksterne skakels 
*
Lente

duimnael|280px|Lente in die Keukenhof
duimnael|280px|Kleurvolle lenteblomme

**Lente** is een van die vier seisoene waarin die jaar opgedeel word. Lente volg na die winter en kom voor die somer. Gedurende die lente word die dae langer en die nagte korter (dit word later donker).

Meteorologies gesproke val die maande September, Oktober en November in die lente (Suidelike Halfrond). Terwyl dit lente in die Suidelike Halfrond is, is dit herfs in die Noordelike Halfrond.

Astronomies gesproke begin die lente egter met die lentenagewening. In die Suidelike Halfrond vind die lentenagewening gewoonlik op 22 of 23 September plaas. In die Noordelike Halfrond vind dit gewoonlik op 20 Maart plaas.

Lentedag word op 1 September gevier. Omdat dit warmer word, kom mense meer gereeld uit hulle huise en hoef hulle nie so warm aan te trek nie. Party mense ly (veral in die lente) aan hooikoors, as gevolg van die allergene in die lug.

In die lente begin die plante weer te groei. Die wêreld word groener, die bome bot en blomme kan orals gesien word. Vir baie diere is dit ook die begin van hulle broeiseisoen. Voëls wat na warmer gebiede gemigreer het begin weer na hul broeigebiede terugkeer. Diere wat deur die winter gehiberneer het, word weer aktief.

## Eksterne skakels 
* 
*
Angkor Wat

**Angkor Wat** (Khmer: អង្គរវត្ត *Ângkôr Vôtt*, *ângkôr* beteken "stad" en *vôtt* „Tempelkompleks“) is 'n tempelkompleks in Kambodja en die grootste godsdienstige monument in die wêreld. Dit is oorspronklik as 'n Hindoe-tempel vir die Khmer-ryk gebou wat tot die einde van die 12de eeu geleidelik in 'n Boeddhistiese omgeskep is. Dit is deur die Khmer-koning Suryavarman II in die vroeë 12de eeu in Yaśodharapura (Khmer: យសោធរបុរៈ, hedendaagse Angkor), die hoofstad van die Khmer-ryk, as sy staatstempel en uiteindelike mausoleum gebou. In teenstelling met die Shaiva-tradisie van die vorige konings is Angkor Wat aan Wisjnoe toegewy. As die bes bewaarde tempel van die terrein is dit die enigste wat sedert sy stigting 'n beduidende godsdienstige sentrum gebly het. Die tempel is op die top van die hoë klassieke styl van Khmer-argitektuur. Dit het 'n simbool van Kambodja geword, wat op dié land se vlag verskyn en is Kambodja se hoofattraksie vir toeriste.

Angkor Wat kombineer twee basiese planne van die Khmer se tempel-argitektuur: die tempel-berg en die latere galery-tempel. Dit is ontwerp om Berg Meru te verteenwoordig, die tuis van die Devas in die Hindoe-mitologie: binne 'n sloot en 'n buitemuur van 3,6&nbsp;km is drie reghoekige galerye, elkeen styg bo die volgende op. In die middel van die tempel staan 'n quincunx van torings. Anders as die meeste Angkor-tempels is Angkor Wat na die weste georiënteerde; die geleerdes is oneens oor hierdie betekenis. Die tempel word bewonder vir die grootsheid en harmonie van die argitektuur, sy uitgebreide bas-reliëfs en vir die talle devatas wat die mure versier.

Die moderne naam, Angkor Wat, beteken "tempel-stad" of "stad van tempels" in Khmer; *Angkor* wat "stad" of "hoofstad" beteken, is 'n inheemse vorm van die woord *nokor* (នគរ) wat van die Sanskrit-woord *nagara* (नगर) afgelei is. *Wat* is die Khmer-woord vir "tempel-grond" (Sanskrit: वाट *vāṭa* "omheining").

Angkor Wat is sowat 240&nbsp;km noordwes van die Kambodjaanse hoofstad Phnom Penh naby Siem Reap en 20&nbsp;km noord van die Tonlé Sapmeer geleë. Angkor is in 1992 deur Unesco as wêrelderfenisgebied gelys.

## Galery 

Flag of Cambodia.svg|Angkor Wat soos op die vlag van Kambodja afgebeeld
Angkor-Wat-from-the-air.JPG|Lugfoto van Angkor Wat
கம்போடியா நாட்டில் தமிழர் இரண்டாம் சூர்யவர்மன் இந்த கோயிலை கட்டினான்.jpg|Lugfoto van Angkor Wat

## Verwysings 
## Eksterne skakels 
*
Justin Trudeau

**Justin Pierre James Trudeau** (gebore 25 Desember 1971 in Ottawa) is 'n Kanadese politikus wat as die 23ste eerste minister van dié land ná die Liberale Party se oorwinning in die algemene federale verkiesing op 19 Oktober 2015 tot 14 Maart 2025 gedien het. Ná sy inswering is hy op een na die jongste premier in die geskiedenis van Kanada (die jongste eerste minister ooit was Joe Clark) en die eerste seun van 'n vorige premier wat dié amp beklee.

Justin Trudeau is die oudste seun van wyle Pierre Trudeau, die 15de premier van Kanada, en sy vrou Margaret Trudeau.

## Omstredenheid 
duimnael|links|Justin Trudeau verskyn in swartgesig by 'n partytjie in 2001
Trudeau het by 'n partytjie in 2001 by die skool waar hy onderwys gegee het in swartgesig verskyn. Die tema van die partytjie was "Arabiese nagte", en Trudeau het 'n tulband en Arabiese kleding aangetrek met sy gesig, nek en hande heeltemal verswart. Op Woensdag, 20 September 2019 het Trudeau aan verslaggewers gesê, "Ek moes dit nie gedoen het nie. Ek moes van beter geweet het en ek het nie. Ek is regtig jammer." Hy is gevra of hy gedink het die foto is rassisties, waarop hy geantwoord het, "Ja, dit was. Ek het dit nie op daardie stadium as rassisties beskou nie, maar nou weet ons van beter."

Trudeau het erken dat hy ook in hoërskool swartgesig gedra het toe hy die Jamaikaanse volksliedjie "Day-O" gesing het, waarvoor hy ook om verskoning gevra het.

## Verwysings 
## Eksterne skakels
Buyisonto

**Buyisonto** (voorheen bekend as Arthurstone) is 'n dorp in Bosbokrand Plaaslike Munisipaliteit, Ehlanzeni-distriksmunisipaliteit in die Mpumalangaprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Primrose Hill

**Primrose Hill** is 'n grasbedekte heuwel 78,1 meter (256 voet) bokant seevlak aan die noordekant van Regent's Park in Londen wat sy naam aan die omliggende buurt verleen het. Sy bopunt - een van ses beskermde uitsigpunte in die Britse hoofstad - bied 'n uitsig oor Sentraal-Londen asook Hampstead en Belsize Park in die noorde. Woonbuurte in die omgewing word onder die mees eksklusiewe en duurste adresse in die Britse hoofstad gereken waar baie bekende persoonlikhede eiendomme besit.
duimnael|links|Woonhuise in die Primrose Hill-buurt
duimnael|links|Herfskleure op Primrose Hill
Primrose Hill word omring deur welgestelde woongebiede soos St John's Wood in die weste, Swiss Cottage in die noordweste, Belsize Park in die noorde, Chalk Farm in die noordooste, Camden Town in die ooste en Regent's Park net suid van die heuwelpiek.

Die gebied word deur twee moltreinstasies bedien - Chalk Farm in die noordooste en Swiss Cottage noordwes van Primrose Hill. Die Primrose Hill-brug verbind die buurt met die Londense Dieretuin en Regent's Park anderkant die Regent's Canal.

## Verwysings
Allan Gray

[duimnael|Allan Gray Limited se [kenteken.]]

**Allan William Buchanan Gray** (8 April 1938, Oos-Londen, Suid-Afrika – 10 November 2019, Bermuda) was ’n Suid-Afrikaanse filantroop en sakeman wat in 2013 as die tweede rykste mens in Afrika beskryf is.

Sy welvaart is in Oktober 2013 op VS$8,5 miljard (destyds sowat R85 miljard) geraam, wat hom aansienlik ryker gemaak het as bekende welgesteldes in Suid-Afrika soos Nicky Oppenheimer, Johann Rupert en Christo Wiese. Gray laat hom selde afneem, hy staan nie mediaonderhoude toe nie en vermy publisiteit sover hy kon. Daarom is selde oor die rykste Suid-Afrikaner geskryf of berig, al was hy die stigter van een van die suksesvolste finansiële instellings in die land.

Dit is nietemin bekend dat Gray in Oktober 2013 75 jaar oud was en dat hy in Oos-Londen gebore is. Ná sy voorgraadse studie aan die Rhodes-universiteit het hy op die ouderdom van 22 jaar as geoktrooieerde rekenmeester gekwalifiseer en altesaam vier jaar vir die rekeningkundige firma Deloitte in sowel Kaapstad as Johannesburg gewerk. Nadat hy hy 'n ruk lank in Londen was, het hy in 1965 'n MBA aan Harvard se Sakeskool verwerf. Daarna het hy agt jaar deurgebring by Fidelity Fund Management and Research in Boston, Massachusetts. Ná sy terugkeer in Suid-Afrika in 1973 het hy hom in Kaapstad gevestig en Allan Gray Limited gestig.

Hierdie beleggingsmaatskappy het reeds in 2013 sowat R300 miljard se sake namens miljoene kliënte behartig. Nog R200 miljard is destyds bestuur deur Orbis, ’n batebestuursmaatskappy gesetel op Bermuda, waar Gray en sy gesin gewoon het, hoewel hy sy Suid-Afrikaanse burgerskap behou het.

Gray het die Allan Gray Orbis-stigting in 2005 gestig omdat hy entrepreneurskap as ’n integrale deel van die ekonomiese vooruitgang van enige land beskou. Dié beskouing spoor Gray se filantropiese bydraes aan. Die hoofdoelwit van die stigting is die ontwikkeling van entrepreneurs deur die Allan Gray-beurs en Allan Gray-genootskappe.

Allan Gray Limited en Orbis Investment Management, albei deur Gray gestig, finansier die stigting se aktiwiteite. Minstens sewe persent van Allan Gray Limited se belasbare wins word aan die stigting geskenk. Voorts bied ’n bydrae van R1,15 miljard, wat Gray in sy persoonlike hoedanigheid in 2007 geskenk het, verdere finansiële sekuriteit aan die stigting in gevalle wanneer Allan Gray Limited se wins wisselvallig is.

'n Vrouekoshuis van Rhodes-universiteit, Allan Gray House, wat in 1992 in gebruik geneem is, is na hom genoem nadat hy of sy maatskappy die geld vir die oprigting daarvan geskenk het. Dit bied huisvesting aan 85 studente en is deel van Drostdy Hall.

Hy was getroud met Gill, vir meer as 50 jaar, en hulle het drie kinders, Trevor, Jenny en Will. Hy laat sewe kleinkinders en twee agterkleinkinders agter.

Gray is op Sondag, 10 November 2019 in die ouderdom van 81 aan 'n hartaanval in Bermuda oorlede.

## Verwysings 
## Eksterne skakels 
*  The man behind the brand, *Mail & Guardian*, 30 April 2007. URL besoek op 28 Oktober 2015.
Jac Conradie

duimnael|regs|210px|Ds. J.D. Conradie.

Ds. **Jacobus Delarey (Jac) Conradie** (Klerksdorp, 1 Januarie 1900 – Kaapstad, 17 Maart 1987) was 'n leraar in drie gemeentes van die Nederduitse Gereformeerde Kerk.

Conradie ontvang sy skoolopleiding op Lichtenburg en bekwaam hom daarna aan die Kweekskool op Stellenbosch as predikant. Hy is in 1927 in sy eerste gemeente, Meru, in die destydse Tanganjika, bevestig en bly daar tot hy in 1929 'n beroep aanneem na die NG gemeente Philipstown in die Noord-Kaap. Ook hier sou hy nie lank bly nie, want in 1936 neem hy 'n beroep aan na die NG gemeente Kaapstad (Groote Kerk). In dié destyds groot en belangrike gemeente arbei ds. Conradie die volgende 31 jaar tot sy aftrede in 1967. Drie van sy medepredikante het ook 'n verbasend lang tyd in die Groote Kerk gearbei: dr. Abraham van der Merwe 40 jaar van 1926 tot 1966, ds. J.G. Janse van Vuuren altesaam 32 jaar van 1945 tot 1945 en weer van 1963 tot 1986 en ds. Willie Landman 21 jaar van 1958 tot 1979 terwyl hy ook die eerste direkteur van die NG Kerk se inligtingsburo was.

Ds. Conradie was onder andere voorsitter van die uitvoerende raad van die Reddingsdaadbond en ook lid van die bestedingskomitee van die Reddingsdaadfonds.

## Bronne 
*  Swart, dr. M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.
*  Ds. Jac J. Conradie oorlede , *Die Burger*, 19 Maart 1987. URL besoek op 11 November 2015.

## Eksterne skakels 
*  'n Kort uittreksel uit ds. Conradie preek tydens die viering van die Groote Kerk se 300-jarige bestaan. URL besoek op 11 November 2015.
Eerste Dame

duimnael|280px|Die Eerste Dames van die G20-leiers in 2009

**Eerste Dame** is die nie-amptelike titel wat toegeken word aan die eggenote van 'n staatshoof, burgemeester of uitvoerende hoof. Dit kan ook gebruik word om 'n vrou te beskryf wat die bopunt van haar beroep of 'n bepaalde kuns bereik het. As die president 'n vrou is, word haar eggenoot soms die **Eerste Heer** genoem, maar in sommige gevalle het die eggenoot nie 'n spesifieke titel nie. Die staatshoof se gesin word soms die **Eerste Familie** genoem.

Die rol van die Eerste Dame verskil van land tot land. Moontlike take wat van so 'n persoon verwag word, sluit in: die reël van byeenkomste, om haar man op internasionale reise te vergesel, om as hoof van liefdadigheidsinstellings te dien.

Die term Eerste Dame is 'n direkte vertaling van die Italiaanse **prima donna**, die vroulike hoofrol in 'n opera, of 'n pretensieuse man of vrou.

## Voorbeelde 
'n Paar voorbeelde van Eerste Dames ter illustrasie:

Eerste Dames van Suid-Afrika:
* Tini Vorster, eggenote van John Vorster
* Marietjie Viljoen, eggenote van Marais Viljoen
* Elize Botha, eggenote van P.W. Botha
* Marike de Klerk, eggenote van F.W. de Klerk
* Graça Machel, eggenote van Nelson Mandela
Karpaletonnelsindroom

**Karpaletonnelsindroom** is 'n mediese toestand waar die middelste senuwee (nervus medianus) in die pols vasgeknyp word. Hierdie senuwee loop vanaf die voorarm deur 'n opening in die handwortel na die palm. Hierdie opening word die karpale tonnel genoem. Karpaletonnelsindroom tree in wanneer die weefsel in en om die karpale tonnel geswel is.

Die simptome is dikwels uiteenlopend en toon oorvleueling met ander afwykings. As gevolg hiervan kan 'n diagnose dikwels nie na gelang van die simptome alleen gemaak word nie. Elektromiografie (EMG) van die betrokke spiere is nodig om karpaletonnelsindroom te bevestig.

Nadat daar vasgestel is dat die senuwee wel vasgeknyp is, kan daar chirurgies ingegryp word om die druk op die senuwee te verlig. Karpaletonnelsindroom is een van die meer algemene neurologiese versteurings in die bevolking. Dit kom meer algemeen by vroue as by mans voor.

## Simptome 
links|duimnael|Onbehandelde karpaletonnelsindroom

Tipiese simptome:
* Nagtelike tinteling en pyn in die hand wat die pasiënt wakker maak;
* Geneigdheid om die hande te wapper om die simptome te verlig;
* Verminderde gevoel in die duim, wysvinger, middelvinger en 'n gedeelte van die ringvinger;
* Onhandigheid en gevoel van kragverlies in die hand (soos om te skryf, te brei of te hekel);
* Die pasiënt gebruik beide hande vir eenvoudige take;
* Tinteling en pyn kan ook bedags voorkom, byvoorbeeld met fietsry, gebruik van 'n rekenaarmuis, ens;
* Matige pyn in die hand of voorarm tot intense pyn wat dit, byvoorbeeld, onmoontlik maak om te slaap;
* In sommige gevalle kan die pyn oor die volle arm versprei.

## Behandeling 
regs|duimnael|200px|Deursnee van die pols, wat die karpale tonnel aandui

Die behandeling hang van die ernstigheid daarvan, die duur van die probleem, werksomstandighede en die pasiënt se voorkeure af. Met langdurige en ernstige simptome bied 'n operasie die beste uitweg. Dit is 'n goed gedefinieerde behandeling waarmee 90% van die pasiënte genees word. Die operasie word meestal deur 'n ortopediese chirurg, 'n neurochirurg of 'n plastiese chirurg uitgevoer. Daar is nie voldoende bewyse om te bevestig dat konserwatiewe terapie (soos fisioterapie, inspuitings met kortikosteroïede, nagtelike spalke of ergonomiese aanpassings) op die lang termyn effektief is nie.

## Verwysings
R58 (Suid-Afrika)

[duimnael|300px|Uitsig op [Aliwal-Noord vanuit die weste op die R58]]
Die **R58** is een van die Noord- en Oos-Kaap se provinsiale paaie in Suid-Afrika. Dit begin by die N1 in Colesberg in die Noord-Kaap, kruis die N6 deur Aliwal-Noord, en gaan voort tot waar dit by die R56 aansluit in Elliot. 

## Roete 
Dorpe op die roete van die R58 sluit Colesberg, Norvalspont, Venterstad, Burgersdorp, Aliwal-Noord, Lady Grey, Barkly-Oos en Elliot in.

Die R58 begin in Colesberg, Noord-Kaap by 'n wisselaar met die N1 Nasionale roete, die R369-streeksroete en die R717-streeksroete. Dit strek ooswaarts vir 77 kilometer, deur Norvalspont, en kruis in die Oos-Kaap, verby die Gariepdam, na die dorp Venterstad.

Vanaf Venterstad gaan die R58 oos-suid-oos vir 58 kilometer na die dorpie Burgersdorp, waar dit die R391-streeksroete ontmoet. Dit draai na die noordooste en gaan vir 56 kilometer na die dorp Aliwal-Noord, waar dit as Greystraat ingaan en die N6 Nasionale Roete ontmoet. Die R58 en die N6 loop suidwaarts saam vir 120 meter tot by die Youngstraat-kruising, waar die R58 sy eie pad ooswaarts word.

Vanaf Aliwal-Noord gaan die R58 ooswaarts vir 54 kilometer, steek die Kraairivier oor, na die dorpie Lady Grey en ontmoet die R392-streekroete net voor die dorp. Hulle word een pad verby Lady Grey vir 26 kilometer suidwaarts, voordat die R392 sy eie pad suidwaarts word terwyl die R58 na die suidooste draai. Dit gaan vir nog 39 kilometer suidoos, en steek die Kraairivier 'n laaste keer oor, na die dorpie Barkly-Oos. Net voor Barkly-Oos ontmoet dit die R396-streekroete en hulle is een pad ooswaarts die dorp in voordat hulle in die middedorp verdeel.

Vanaf Barkly-Oos gaan die R58 suid-suid-oos vir 62 kilometer na die dorp Elliot (voorheen Khowa). Dit kruis die Barklypas en sluit by die R56-pad in die middedorp aan. Hulle is een pad suidwes vir 8 kilometer voor die R58 sy eie pad suidwaarts word. Na 5 kilometer ontmoet die R58 die noordelike terminus van die R410-streekroete (Calapas) en die R58 word die pad na die suidooste vanaf hierdie aansluiting. Dit gaan vir 40 kilometer om sy einde te bereik by 'n aansluiting met die R61-provinsiale pad in die dorp Ngcobo.

## Sien ook 
* Nasionale paaie in Suid-Afrika
* Lys van provinsiale roetes in Suid-Afrika

## Verwysings
Elektromiografie

**Elektromiografie** is 'n ondersoektegniek wat die elektriese aktiwiteit van spiere meet. Dit word algemeen in die geneeskunde en vir sportwetenskap aangewend. Die spier se elektriese aktiwiteit word op 'n rekenaar of papier geregistreer, en word soms ook hoorbaar aangedui. So 'n grafiek heet 'n **elektromiogram** of **EMG**. Die instrument wat hiervoor gebruik word staan as 'n **elektromiograaf** bekend.

Die spieraktiwiteit word met behulp van elektrodes gemeet. Twee metodes word ingespan:
* Op die vel bokant die spier (dit is pynloos);
* Deur middel van naald-elektrodes wat in die spier ingedruk word (dit is meer akkuraat).

Elektromiografie werk op die basis dat 'n spier wat saamtrek 'n elektriese sein tydens kontraksie afgee. Hierdie seine van tussen 50 μV en 30 mV word deur die elektromiograaf opgetel. Die seine kan ontleed word om werkverrigting te meet of mediese afwykings op te spoor. Dit kan onder andere gebruik word om karpale tonnelsindroom te diagnoseer. Dit word ook gebruik om die biomeganika van menslike of dierlike beweging te analiseer.

'n EKG (elektrokardiogram) is eintlik 'n elektromiogram van die hart.
Bestialiteit

duimnael|Seks met 'n perd afgebeeld in die tempel van Khajuraho in Indië
**Bestialiteit** is om seks met diere te hê.

Van 'n persoon wat dit praktiseer word gesê dat hy/sy 'n *soöfiele* voorkeur het. Die twee terme word soms as verskillend beskou, soms ook nie. Deur baie mense word bestialiteit as "teennatuurlik" gesien en in sommige lande is dit teen die wet. In Nederland byvoorbeeld is dit teen die wet op diermishandeling.
Somer

duimnael|280px|'n Besoek aan die strand word in die Westerse kultuur met somer geassosieer.
duimnael|280px|'n Somerveld in België

**Somer** is een van die vier seisoene waarin die jaar opgedeel word. Somer volg na die lente en kom voor herfs. Dit is die warmste tyd van die jaar. Gedurende die somermaande is die dae langer en die nagte korter as in die winter, want dit word later donker.

Meteorologies gesproke val die maande Desember, Januarie en Februarie in die somer (Suidelike Halfrond). Terwyl dit somer in die Suidelike Halfrond is, is dit winter in die Noordelike Halfrond, en andersom.

Astronomies gesproke begin die somer egter met die somersonstilstand. In die Suidelike Halfrond vind die somersonstilstand gewoonlik op 21 Desember plaas. In die Noordelike Halfrond vind dit gewoonlik op 21 Junie plaas.

Somer word met hitte, strande en swem geassosieer. Mense trek koeler aan en spandeer meer tyd buitenshuis. Swembaddens word meer algemeen gebruik en buite-aktiwiteite soos fietsry, staptogte, piekniek en braaivleis kry meer aftrek.

Bladwisselende plante is in die somer ten volle met blare bedek, wat skaduwee teen die bloedige son bied. Baie plante dra ook vrugte (soos waatlemoene en lietsjies) wat gedurende die somermaande geoes en genuttig kan word. Diere is orals besig om hulle kroos groot te maak. Jong bokkies speel in die veld en onvolwasse arende leer vlieg.

## Eksterne skakels 
* 
*
Herfs

[duimnael|280px|Herfs in [België]]
duimnael|280px|Afgevalle herfsblare

**Herfs** is een van die vier seisoene waarin die jaar opgedeel word. Herfs volg na die somer en kom voor die winter. Gedurende die herfs word die dae korter en die nagte langer (dit word vroeër donker).

Meteorologies gesproke val die maande Maart, April en Mei in die herfs (Suidelike Halfrond). Terwyl dit herfs in die Suidelike Halfrond is, is dit lente in die Noordelike Halfrond.

Astronomies gesproke begin die herfs egter met die herfsnagewening. In die Suidelike Halfrond vind die herfsnagewening gewoonlik op 20 Maart plaas. In die Noordelike Halfrond vind dit gewoonlik op 21 September plaas.

In die herfs begin bladwisselende plante se blare verkleur en word dit afgegooi. Diere wat in die winter hiberneer begin al hoe meer voedsel inneem om hul liggame met die oorwinteringsproses te help. Voëls begin meer en meer in groepe byeenkom en migreer in groot swerms na warmer dele van die wêreld.

## Eksterne skakels 
* 
*
2015 Meksikaanse Grand Prix

Die **2015 Formule Een Meksikaanse Grand Prix** het op 1 November 2015 op die Autódromo Hermanos Rodríguez in Meksikostad, Meksiko plaasgevind. Dit was die sewentiende wedren van die kampioenskapseisoen en die eerste keer sedert 1992 wat dit in Meksiko gehou is. Die ren is deur Nico Rosberg in sy Mercedes gewen.

## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers
Mercedes F1 W06 Hybrid

Die **Mercedes F1 W06 Hybrid** was die Formule Een renmotors van die Mercedes AMG Petronas F1-span vir die Formule Eenwêreldkampioenskap in 2015. Dit was die sewende Mercedes Formule Eenmotor. Die motor is op 1 Februarie 2015 by die Jerez-renbaan bekendgestel. Die eerste foto's van die motor is reeds op 29 Januarie 2015 vrygestel na 'n paar rondtes voltooi is as deel van 'n fotodag by Silverstone.

## Tegnies en ontwikkeling 
Die F1 W06 Hybrid was die opvolger van die Mercedes F1 W05 Hibriedmodel. Hoewel dit 'n verbetering was, verskil die motor ooglopend van die vorige jaar s'n, omdat die reëls vir die 2015-seisoen aansienlik verander het ten opsigte van die motor se neus.

Die neus is smal en moet selfs laer begin volgens die regulasies. Die gevolglike versteuring van die lugvloei na die vlerk is deur Mercedes probeer vermy met 'n baie kort neus. Die vlerke strek ver voor die punt van die neus. Die agterkant van die motor is smaller gemaak as sy voorganger, dus moes die verkoelers en luginlate ook verander word.

Na die tweede week se voorseisoentoetse by die Barcelona-Catalunya-renbaan, is aangekondig dat die FIA die kameramontering op die W06 Hybrid as onwettig beskou, en die span is beveel om dit te verander na die eerste wedren van die seisoen in Australië.

Die F1 W06 Hybrid word aangedryf deur 'n Mercedes-Benz PU106B Hybrid, 'n 1,6 liter-V6-enjin met 'n turboaanjaer.
Nicator

***Nicator*** is 'n genus van voëls wat slegs in Afrika voorkom en hoort tot die familie *Nicatoridae*. Hierdie genus se gewoontes en gedrag is 'n mengsel van die willies en boslaksmanne. Daar is drie spesies wat hoort tot die genus. Die geslagte lyk eenders.

Die spesies is:
* *Nicator chloris*
* *Nicator gularis* – Geelvleknikator
* *Nicator vireo*

## Sien ook 
duimnael|links|*Nicator chloris*

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 
* http://avibase.bsc-eoc.org/species.jsp?lang=EN&avibaseid=7066D2F1B5F1E165&sec=itis

## Verwysings
Opkomende Springbokke

Die **Opkomende Springbokke** (vroeër bekend as die **Gaselle** en die  **Junior Springbokke**) is die tweede nasionale rugbyspan in Suid-Afrika na die nasionale span. Hulle neem van tyd tot tyd aan die Wêreldrugbynasiesbeker deel saam met spanne soos Namibië, Roemenië en Georgië, asook die Argentynse Jaguars en Italië A. Die span speel ook van tyd tot tyd teen toerspanne soos die Britse en Ierse Leeus. Die span bestaan uit spelers van alle ouderdomme en is nie noodwendig ’n junior span nie, maar ’n vereiste om gekies te mag word is dat ’n speler nog nie vir die Springbokke gespeel het nie.

## Geskiedenis 
Na die proewe vir die Springbokspan om in 1931 na die Verenigde Koninkryk te toer, was die algemene gevoel dat ’n ewe sterk span, m.a.w. ’n span wat ’n ware toets vir die toerspan sou wees, sonder moeite gekies kon word.

### Eerste Gasellespan 
So ’n “tweede Springbokspan” is gekies om in 1932 na Argentinië te toer, die span is amptelik die Gaselle genoem en was onder kapteinskap van Joe Nijkamp met Paul Roos as spanbestuurder. Die span het bestaan uit spelers wat nog nie vir die Springbokke uitgedraf het nie. Hulle het in blou truie met ’n springbokkop op die bors, rooi kouse en ’n wit broek gespeel. Die span het in agt wedstryde gespeel waarin hulle 269 punte aangeteken en slegs 24 afgestaan het. Hulle het ook twee wedstryde teen ’n verteenwoordigende Argentynse span gespeel wat die Gaselle met 42–0 en 34–3 gewen het. Hulle taaiste wedstryd was teen Gimnasia y Esgrima, gelei deur Barry Heatlie, wat die Gaselle met 11-5 gewen het. Voorts het twee lede van die toergroep, Jack Gage, George D’alton en John Apsey later Springbokke geword en ’n verdere drie was saam met die Springbokke op toer.

### 2016-span 
Die span wat in 2016 teen die Engelse Saxons gespeel het:

## Sien ook 
* Blitsbokke
* Junior Bokke
* Springbokke
* Springbokafrigters
* Springbokkapteins

## Verwysings
Palm Beach

**Palm Beach** is 'n kusdorpie in die KwaZulu-Natal provinsie van Suid-Afrika. Dit lê in  die Ray Nkonyeni Plaaslike Munisipaliteit wat onder Ugu-distriksmunisipaliteit ressorteer.

## Verwysings
Sola Scriptura

**Sola Scriptura** (Latyn vir "*deur die Skrif alleen*") is die Christelike leer dat die Bybel die hoogste gesag in alle sake van die leer en praktyk is.

Die term dateer uit die tyd van die kerklike reformasie in die 16de eeu, toe die hervormers dit in hul stryd teen die Roomse Kerk gebruik het. Die term stel die pous en die tradisies van die kerk ondergeskik aan die Woord van God. Die Skrif alleen – nie die pous of tradisie nie – word dus as bepalend geag.

## Kyk ook
* Vyf solas

## Eksterne skakels 
*  Artikels oor die Vyf Solas vanuit 'n gereformeerde standpunt
Bhekindoda

**Bhekindoda** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Sien ook 
* Lys van dorpe in Suid-Afrika

## Verwysings
Ingwavuma

**Ingwavuma** is 'n landelike dorp in die Umkhanyakude-distriksmunisipaliteit van KwaZulu-Natalprovinsie in Suid-Afrika. Dit lê teenaan die internasionale grens met Eswatini.

## Sien ook 
* Lys van dorpe in Suid-Afrika

## Verwysings
Kwangwanase

**Kwangwanase** of ook **Manguzi** is 'n kusdorp in die Umkhanyakude-distriksmunisipaliteit van KwaZulu-Natal provinsie in Suid-Afrika.

## Sien ook 
* Lys van dorpe in Suid-Afrika

## Verwysings
Toyota GR-enjin

Die **GR-familie** is 'n reeks van V6-suierenjins wat deur die Toyota Motorkorporasie gebou word.

Die GR-reeksenjin het 'n 60° gegote aluminiumblok en aluminium DBNA-silinderkoppe. Hierdie enjinreeks beskik oor 4 kleppe per silinder, getemperde staal suierstange, eenstuk-gegote nokaste en 'n gegote aluminium onderste inlaatspruitstuk. Sommige variante gebruik multipoort-brandstofstofinspuiting, sommige het D4 direkte inspuiting, en nog ander het 'n kombinasie van die twee of D4-S.

Die GR-reeks vervang die vorige MZ-V6 en JZ-inlynsessilinderenjin.
Atcha

duimnael|Indiese piekel

**Atcha** is 'n alternatiewe spelling van die Hindi-woord vir "piekel". Indiese piekels word van verskeie vorme van vars vrugte en groente gemaak; maar mango, suurlemoene en brandrissies is veral gewild. Volgens een van verskeie metodes om piekels te maak, word groente in lemmetjiesap, sout en speserye geweek. Hierdie mengsel word dan in die son gebak. Later word kookolie oor die gepekelde groente gegooi om dit te bewaar. Dit word meestal met kerries geëet.

## Plaaslike variasies 
In Hindi, Oerdoe, Assamees, Bengaals, Sindhi en Pandjabi staan Atcha as *Achaar* bekend, in geskrewe vorm is hulle onderskeidelik अचार, اچار, আচাৰ, آچار/ کٽو, আচার en ਅਚਾਰ.

In Tamil staan Atcha as *oorugaai* (ஊறுகாய்) bekend. Die Marathi, Konkani en Gujarati woorde vir Atcha is *lonache* (लोणचे), *adgai*, en *athāṇũ* (અથાણું) onderskeidelik.

In Suid-Afrika staan dit net as *Atcha* bekend en party Suid-Afrikaners eet dit met brood.
Toyota S-enjin

**Toyota Motorkorporasie** se S-familie was 'n reeks van inlynviersilinderenjins met 'n verplasing van 1.8 L tot 2.2 L. Hulle is van Januarie 1980 tot Augustus 2007 vervaardig. Die reeks het gegote yster enjinblokke en allooi silinderkoppe gehad.
Toyota W-enjin

Die **Toyota 1W-enjinfamilie** was 'n lengtegemonteerde Inlynviersilinderontwerp. Dit is deur Hino Motors gebou vir gebruik in die Toyota Dyna en Toyoace ligte vragmotors in die Japannese mark. Dit is 'n 4,0 L direkte inspuiting 8-klep stootstangkopklep dieselenjin. 

'n Ekwivalente Hino W04D-enjin word gebruik in Toyota Dyna-vragmotors en in die huidige model Hino 300-reeksvragmotor.

## Verwysings
Ken Gampu

**Ken Gampu** (gebore 28 Augustus 1929 in Germiston; gesterf 4 November 2003 in Vosloorus) was 'n Suid-Afrikaanse akteur.

Voordat hy sy loopbaan begin het, was Gampu 'n fisiese instrukteur, verkoopsman, tolk en polisiebeampte. Sy eerste werk was in Athol Fugard se toneelstuk, *No Good Friday* (1950). Sy groot deurbraak het in Jamie Uys se 1965-film, *Dingaka*, gekom. In dieselfde jaar het hy 'n belangrike rol in Cornel Wilde se Afrika-avontuur, *The Naked Prey*, gespeel.

## Gekeurde filmografie 
* *Dingaka* (1964)
* *The Naked Prey* (1965)
* *Joe Bullet* (1973)
* *Pens en Pootjies* (1974)
* *Slavers* (1978)
* *The Wild Geese* (1978)
* *Zulu Dawn* (1979)
* ''King Solomon's Treasure* (1979)
* *Game for Vultures* (1979)
* *The Gods Must Be Crazy* (1980)
* *Kill and Kill Again* (1981)
* *Tuxedo Warrior* (1982)
* *City of Blood* (1983)
* *Morenga* (1985)
* *King Solomon's Mines* (1985)
* *Jake Speed* (1986)
* *Act of Piracy* (1990)
* *American Ninja 4: The Annihilation*(1990)
* *A Reasonable Man* (1999)
* *Askari (2001)

## Eksterne skakels 
* Doodsberig in The Times
* Doodsberig in The Guardian
* 
* Filmografielys in die New York Times
* Rotten Tomatoes
Satyajit Ray

**Satyajit Ray** (Suiwer Bengaalse naam:  **Shottojit Ray** সত্যজিৎ রায়; Kalkutta, 2 Mei 1921 – 23 April 1992) was 'n Bengaals-Indiese filmvervaardiger.

Ray is in die Bengaalse stad van Kolkata gebore. Hy was 'n lid van 'n Bengaalse familie wat prominent in die literatuur en kuns was. Ray het aan die *Presidency College* en aan die *Visva-Bharati University* gestudeer. Die inspirasie vir Ray om films te maak, was 'n ontmoeting met die Franse filmvervaardiger Jean Renoir, en die Neorealistiese Italiaanse film *ladri di biciclette*.

In 1955 debuteer Ray met die film *Pather Panchali*. Hierdie film is op 'n gelyknamige roman gebaseer, en dit was die eerste deel van Ray se Apu-trilogie. *Pather Panchali* het 11 groot internasionale pryse ontvang, soos *Best Human Document* op die Cannes-filmfees.

In totaal was Satyajit Ray die regisseur van 37 films, waaronder lang- en kortfilms, asook dokumentêre films. Benewens sy werk as 'n filmvervaardiger was Satyajit Ray ook 'n skrywer van fiksie, uitgewer, grafiese ontwerper en filmkritikus. Hy het ook musiek vir sy eie films saamgestel.

Ray het in 1992 'n *Academy Honorary Award* ontvang en het daarna verskeie ander internasionale pryse ontvang.

## Filmografie 
* Pather Panchali (1955) deel 1 van die Apu Trilogie
* Aparajito (1956) deel 2 van die Apu Trilogie
* Parash Pathar (1958)
* Jalsaghar (1958)
* Apur Sansar (1959) deel 3 van die Apu Trilogie
* Devi (1960)
* Teen Kanya (1961)
* Rabindranath Tagore (1961)
* Kanchenjungha (1962)
* Abhijan (1962)
* Mahanagar (1963)
* Charulata (1964)
* Two (1964)
* Kapurush – O – Mahapurush (1965)
* Nayak (1966)
* Chiriyakhana (1967)
* Goopy Gyne Bagha Byne (1968)
* Aranyer Din Ratri (1969)
* Pratidwandi (1970)
* Seemabaddha (1971)
* Sikkim (1971)
* The Inner Eye (1972)
* Asani Sanket (1973)
* Sonar Kella (1974)
* Jana Aranya (1975)
* Bala (1976)
* Shatranj Ke Khilari (1977)
* Joi Baba Felunath (1978)
* Hirak Rajar Deshe (1980)
* Pikoo (1980)
* Sadgati (1981)
* Ghare-Baire (1984)
* Sukumar Ray (1987)
* Ganashatru (1989)
* Shakha Proshakha (1990)
* Agantuk (1992)

## Eksterne skakels 
* Satyajit Ray.org
* Satyajit Ray Film and Study Collection
Wolf Vostell

120px
**Wolf Vostell, 1980**
**Duitse kunstenaar**
**Handtekening**
120px

**Wolf Vostell** (* 14 Oktober 1932 in Leverkusen; † 3 April 1998 in Berlin) was 'n Duitse video-kunstenaar, skilder, beeldhouer en tekenaar.

Vostell was 'n belangrike kunstenaar in die tweede helfte van die 20ste eeu. Hy het geglo dat kuns in die straat moet plaasvind en dat die gehoor betrokke moet wees.

Lêer:Vostell klaus skulptur01 malpartida.jpg|Museo Vostell Malpartida, Malpartida, Spanje
Lêer:Marl Vostell 01.JPG|*La Tortuga*, 1988, Marl, Spanje
Lêer:Berlin-Grunewald Rathenauplatz Vostell Cadillacs.jpg|*Beton Cadillacs*, 1987
Lêer:Skulptur Ruhender Verkehr Koeln2007.jpg|*Ruhender Verkehr* 1969,|*Heuschrecken*, 1970
Lêer:Wolf Vostell, Fiebre de Automóvil, 1973, Instalación.JPG|Museo Vostell Malpartida: *Fiebre de Automóvil*, 1973
Lêer:Figueres 24.jpg|*Obelisco de la Television* in Figueres

## Verwysings 
## Eksterne skakels 
* Museo Vostell Malpartida
Leonardus Terwoldt

Ds. **Leonardus Terwoldt** (ook Terwolt, Terwold of Terwalt) (Longenhouw, Friesland, 1664 – Nederland, datum onbekend) was die tiende predikant wat in diens van die Nederduitse Gereformeerde Kerk in Suid-Afrika bevestig is.

Terwoldt is in Friesland gebore waar sy vader predikant was. ’n Broer van hom was predikant in Ytens. Hy is op 25 Augustus 1682 as student in Groningen ingeskryf en van 1689 tot 1693 was hy predikant aan die Kaap. Veel is nie van hom bekend nie. Hy het die Kaap verlaat en op 9 November 1693 in Batavia aangekom en daar verslag gedoen van die toestand van die Kerk aan die Kaap. In Desember van dieselfde jaar is hy na Holland terug en daarna is, wat die beskikbare bronne betref, nie weer van hom gehoor nie.

## Kaapse predikante tydens die 17de eeu 
# Joan van Arckel (ook Johannes), 1665–1666
# Johannes de Vooght, 26 Februarie – 23 November 1666
# Petrus Wachtendorp, November 1666 – Februarie 1667
# Adriaan de Vooght, 1667–1674
# Rudolphus Meerlandt, 1674–1675
# Petrus Hulsenaar, 1675–1677
# Johan Frederick Stumphius, Mei 1678
# Johannes Overney, 1678–1687
# Johannes van Andel, 1687–1689
# Pierre Simond, 1688–1702
# **Leonardus Terwoldt**, 1689–1693
# Hercules van Loon, 1695–1697
# Petrus Kalden, 1697–1707

## Bronne 
*  Engelbrecht, prof. dr. S.P. 1952. Die Kaapse predikante van die sewentiende en agtiende eeu. Kaapstad en Pretoria: H.A.U.M.-De Bussy.
*  Maeder, ds. G.A. en Zinn, Christian. 1917. *Ons Kerk Album*. Kaapstad: Ons Kerk Album Maatschappij Bpkt.
Johan Stumphius

Ds. **Johan Frederick Stumphius** (geboortedatum en –plek asook sterfdatum en –plek onbekend) was die sewende predikante wat in diens van die Nederduitse Gereformeerde Kerk in Suid-Afrika bevestig is, maar – waarskynlik omdat hy skaars ’n maand in Mei 1678 in die kerk se diens was, erken die Groot Kerk hom nie as een van hul predikante nie. Net sy voorganger, ds. Petrus Hulsenaar, en opvolger, ds. Johannes Overney, word in die gemeente se lys predikante in sy gedenkboek van 1965 weergegee.

## Kaapse predikante tydens die 17de eeu 
# Joan van Arckel (ook Johannes), 1665–1666
# Johannes de Vooght, 26 Februarie tot 23 November 1666
# Petrus Wachtendorp, November 1666 – Februarie 1667
# Adriaan de Vooght, 1667–1674
# Rudolphus Meerlandt, 1674–1675
# Petrus Hulsenaar, 1675–1677
# **Johan Frederick Stumphius**, Mei 1678
# Johannes Overney, 1678–1687
# Johannes van Andel, 1687–1689
# Pierre Simond, 1688–1702
# Leonardus Terwoldt, 1689–1693
# Hercules van Loon, 1695–1697
# Petrus Kalden, 1697–1707

## Bronne 
*  Engelbrecht, prof. dr. S.P. 1952. Die Kaapse predikante van die sewentiende en agtiende eeu. Kaapstad en Pretoria: H.A.U.M.-De Bussy.
*  Maeder, ds. G.A. en Zinn, Christian. 1917. *Ons Kerk Album*. Kaapstad: Ons Kerk Album Maatschappij Bpkt.

## Verwysings
Matsuo Basho

**Matsuo Munefusa**, meer bekend as **Matsuo Basho** (Japannees: 松尾芭蕉; 1644 – 28 November 1694)  was 'n Japannese digter. Hy is bekend as die grootste vervaardiger van haiku, 'n soort van poësie met slegs 17 lettergrepe. 

Vir hom was geskrewe Japannees moeilik om te bemeester, maar haiku was maklik om te skryf. Matsuo se haiku's het eienskappe van die natuur en die vier seisoene ingesluit. Die lesers moet hul verbeelding gebruik om sy gedigte te verstaan.

Een van Basho se bekendste haikus is: "'n oeroue dammetjie / 'n padda spring in / die water spat" (1686).

Alhoewel Basho baie suksesvol was, het hy op 'n stadium onvergenoegd en alleen begin voel en besluit om te reis. Hy het 'n alleenreis op die Edo Vyfroetes onderneem, wat in middeleeuse Japan as uiters gevaarlik beskou is. Hy het aanvanklik gedink hy sou deur bandiete aangeval word en sterf, maar gedurende sy reis het sy gemoed verbeter. Hy het baie vriende ontmoet en die veranderende landskap en seisoene geniet.duimnael|links|Basho, soos gesien deur Yokoi Kinkoku (1761–1832)Hy het begin reisverhale skryf. Sy gedigte het ook 'n minder introspektiewe en meer treffende toon aangeneem soos hy die wêreld om hom waargeneem het:

"nog 'n jaar verby / 'n reisigerskadu op my kop, / strooisandale aan my voete" (1685).

Basho se digkuns word in Japan graag op monumente en tradisionele terreine gebruik. Daar is 'n standbeeld van hom in Ogaki, Gifu Prefektuur opgerig om sy besoek aan die dorp te herdenk en 'n gebou in Iga aan hom opgedra om wat sy 300ste verjaarsdag sou wees, te herdenk (beeld 4).

Daar is ook baie kuns wat verwysings na hom insluit soos Tsukioka Yoshitoshi se houtdrukkuns in "Eenhonderd aspekte van die maan" (1891) wat Basho uitbeeld waar hy twee boere ontmoet wat besig is om die middelherfsmaanfees te vier. Onder die beeld is Basho se haiku: "Sedert die sekelmaan, wag ek al vir vanaand.". 

Hiroshige beeld weer Basho se toevlugsoord, sy hut in Bunkyo, uit in sy "Eenhonderd beroemde uitsigte van Edo" wat rondom 1857 gepubliseer is.
Lêer:Basho in Ogaki.JPG|'n Standbeeld van Basho in Ogaki, Gifu Prefektuur.
Lêer:Poet-Basho-and-Moon Festival-Tsukioka-Yoshitoshi-1891.png|'n Uitbeelding van Basho in Yoshitoshi se "Eenhonderd aspekte van die maan" (1891).
Lêer:100 views edo 040.jpg|Basho se toevlugsoord, deur Hiroshige (c. 1857).

## Verwysings 
## Eksterne skakels 
*
Mohamed Enver Surty

**Mohamed Enver Surty** (gebore 15 Augustus 1953) is 'n Suid-Afrikaanse politikus. Hy was van 2009 tot 2019 die Adjunkminister van Basiese Onderwys in die kabinet van president Jacob Zuma. Hy is 'n lid van die African National Congress.

Surty is 'n gekwalifiseerde prokureur en het as adjunkminister van onderwys vanaf April 2004 tot September 2008 gedien. Vanaf September 2008 tot 2009 was hy die Minister van Justisie en Grondwetlike Ontwikkeling.

## Verwysings
Mohammed ibn Moesa al-Chwarizmi

**Mohammed ibn Moesa al-Chwarizmi** (Persies: محمد بن موسى الخوارزمي; diverse spellingsvariante) was 'n Persiese figuur wat een van die beroemdste wetenskaplikes op die gebiede van wiskunde, geografie en astrologie was. Hy is tussen 780 en 800 gebore en het tussen 840 en 845 gesterf. Al-Chwarizmi het aan die Huis van Wysheid in Bagdad studeer.

Hy is in die streek Chorazmië gebore, destyds 'n deel van die Persiese Ryk (later as Xiva bekend, deesdae die provinsie Xorazm in Oesbekistan). Die naam Al-Chwarizmi beteken "van Chorazmië". Sy gesin het kort daarna na 'n dorpie naby Bagdad verhuis, waar hy in die tydperk 813 tot 833 die grootste gedeelte van sy werk geskryf het. Dis onduidelik watter taal hy gepraat het – Persies is 'n moontlikheid, maar waarskynlik is dit ook Chorasmisies, 'n dialek van Persies wat in onbruik geraak het. Chwarizmi het al sy werke in Arabies geskryf, die taal van die wetenskap in die Islamitiese wêreld.

Die konsep van 'n algoritme in wiskunde is sy idee. Om hierdie rede word hy wel die "vader van rekenaarwetenskap" genoem. Die woorde "algoritme" en "algorisme" is van sy naam afgelei, dus bewys dit sy belang as 'n wetenskaplike.

Verder het hy groot bydraes tot gebiede soos algebra, trigonometrie, astronomie, astrologie, aardrykskunde en kartografie gelewer. Sy sistematiese en logiese benadering van die oplossing van lineêre en kwadratiese vergelykings het gestalte aan algebra gegee, 'n vakgebied wat van sy boek se naam afgelei is. Die beroemde boek is *Hisab al-jabr wa al-Muqabala* (Arabies: حساب الجبر و المقابلة) - "die teorie van transformasie en herstel", dit verwys na die maniere waarop deelterme in algebraïese terme gemanipuleer kan word.

## Verwysings
Ronald Koeman

**Ronald Koeman** (Zaandam, 21 Maart 1963) is 'n Nederlandse sokkerafrigter en voormalige professionele sokkerspeler. Koeman staan bekend as een van die mees talentvolle verdedigers en middelveldspelers van sy tyd en was veral beroemd vir sy kragtige skote en doeltreffende vryskoppe. Hy het 'n sleutelrol gespeel in Nederland se oorwinning in die Europese Kampioenskap van 1988.

Koeman het suksesvolle loopbane gehad by spanne soos Ajax, PSV Eindhoven, en FC Barcelona, waar hy belangrike titels gewen het, insluitend die Europese Beker in 1992 met Barcelona. Sy vaardighede as speler het hom ook 'n suksesvolle afrigter gemaak, met poste by verskeie topklubs soos Ajax, Benfica, Valencia, Southampton, Everton, en Barcelona. Hy het ook as hoofafrigter van die Nederlandse nasionale span gedien en hulle gehelp om die halfeindronde van die Europese Kampioenskap in 2024 te bereik.

## Verwysings
Southampton F.C.

duimnael|links|Southampton-spelers hou 'n spanpraatjie voor 'n wedstryd op St. Mary's Stadion.
**Southampton Football Club** is 'n Engelse sokkerspan in Southampton wat in die Premier League speel. Die klub is in 1885 as St. Mary's YMA gestig. Hulle speel hul tuiswedstyde op St. Mary's Stadion.
Os

[duimnael|regs|280px|Osse wat [ossewaens trek]]

'n **Os** is 'n gekastreerde beesbul. Dit is een van die oudste trekdiere wat deur die mens gebruik word. Osse is reeds in die 6de eeu v.C. in Middel-Europa vir landbou ingespan.

Kastrasie maak die bul vir mense hanteerbaar en maak dit moontlik om die groot werkkrag van die dier te ontsluit. Dit gee hulle 'n minder temperamentele karakter wat hulle meer geskik maak om as werkdiere gebruik te word.

## Sien ook 
* Ossewa

## Bibliografie 
* Bosman, Daan: Die rol van die trek-os. In: Lantern. Tydskrif vir Kennis en Kultuur. Jaargang 37, nr. 4, Oktober 1988
* Oosthuysen, C. Marius: Die trekos en trektoerusting in Suid-Afrika - 'n historiese perspektief. Pretoria: Protea, 2020. 

## Eksterne skakels 
* 
*
Pagodroma

***Pagodroma*** is 'n genus van voëls in die familie van stormvoëls (*Procellariidae*). Die genus het een spesie.

## Spesies 
* *Pagodroma nivea* - (Witstormvoël)
## Verwysings